open-index/open-wikipedia-markdown huggingface dataset:
Ստեֆանի Մաքմահոն

**Ստեֆանի Մաքմահոն Լևեք** (, ծնված որպես **Ստեֆանի Մարի Մաքմահոն** (*Stephanie Marie McMahon*), ), ամերիկացի գործարարուհի, հազվադեպ հանդես եկող պրոֆեսիոնալ ըմբշուհի (ռեստլեր), պրոֆեսիոնալ ըմբշամարտի ուղեկցորդուհի (վալետ), «WWE» կազմակերպության ապրանքանիշային գծով պատասխանատու և փոքրամասնական բաժնետեր։ «WWE» ընկերության նախագահ և գործադիր տնօրեն Վինս Մաքմահոնի և նախկին գործադիր տնօրեն և ԱՄՆ սենատի նախկին թեկնածու Լինդա Մաքմահոնի դուստրն է։

«WWE»-ում աշխատանքի է անցել 1998 թվականին։ 1999 թվականից հանդես գալով ընկերության հեռուստաշոուներում, սկզբնապես բեմական, այնուհետև՝ իրականում ամուսնացել է ըմբիշ Թրիփլ Էյչի հետ։

Ռեստլինգային կարիերայի ընթացքում մեկ անգամ նվաճել է WWF կանանց չեմպիոնական տիտղոսը։

## Ծանոթագրություններ

## Արտաքին հղումներ
* Էջը WWE.com կայքում
* Էջը Ռեստլինգի առցանց աշխարհում 
* Էջը IMDb կայքում

Կատեգորիա:1976 ծնունդներ
Կատեգորիա:Սեպտեմբերի 24 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պրոֆեսիոնալ ըմբշուհիներ
Կատեգորիա:WWE
Կատեգորիա:Ամերիկացի հեռուստատեսային դերասանուհիներ
Կատեգորիա:Բոստոնի համալսարանի շրջանավարտներ
Կատեգորիա:Ամերիկացի սցենարիստներ
Կատեգորիա:Ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:Ամերիկացիներ իռլանդական սերմամբ
Բենեդիկտ Հովեդես

**Բենեդիկտ Հովեդես**(, ), գերմանական ֆուտբոլիստ, պաշտպան և «Շալկե 04»-ի ավագը, Գերմանիայի հավաքականի խաղացող, աշխարհի չեմպիոն։

## Կարիերա
### Ակումբային

2001 թվականին Հովեդեսը հայտնվեց «Շալկեյի» ակադեմիայում։ 2003 թվականին մինչև 19 տարեկանների «Շալկե» թիմի ապագա ավագը այդ տարիքում դարձավ երկրի չեմպիոնը։
2007 թվականի հունվարին նա կնքեց պրոֆեսիոնալ պայմանագիր ակումբի հետ մինչև 2010 թվականը։ 2003 թվականի հոկտեմբերի 3-ին նա անցկացրեց առաջին հանդիպումը «Շալկեյի» կազմում Չեմպիոնների Լիգայի Տրոնհեյմի «Ռուսենբորգ»-ի դեմ արտագնա խաղում։ Քեվին Քուրանին և Ջերմային Ջոնսը այդ երեկո ապահովեցին հաղթանակը 2։0 հաշվով։ Իսկ երեք օր անց Բենեդիկտը անցկացրեց առաջին խաղը Բունդեսլիգայում՝ «Կարլսրուեի» դեմ։

2008 թվականի հոկտեմբերի 19-ին առաջնության 8-րդ տուրում, «Համբուրգի» դեմ խաղում Բենեդիկտը խփեց իր առաջին գոլը Բունդեսլիգայում և առհասարակ «Շալկեյում»։

2008 թվականի դեկտեմբերին երկարաձգեց պայմանագիրը գելզենկիրխենցիների հետ մինչև 2014 թվականը։

2013 թվականի մարտի 9-ին նա երկարաձգեց պայմանագիրը «Շալկեյի» հետ մինչև 2017 թվականը։

### Միջազգային
2009 թվականին դարձել է Եվրոպայի չեմպիոն երիտասարդների հավաքականում(մինչև 21 տարեկան)։ Անցկացրել է տուրնիրի բոլոր խաղերը, խփելով 1 գնդակ։

2011 թվականի մայիսի 29-ին Գերմանիայի և Ուրուգվայի հավաքականների խաղում անցկացրեց առաջին խաղը Գերմանիայի հավաքականի կազմում, խաղալով 24 րոպե։

## Ձեռքբերումներ
### Ակումբային

**«Շալկե 04»**

* Բունդեսլիգայի փոխչեմպիոն։ 2009/2010
* Գերմանիայի գավաթի հաղթողը։ 2010/2011
* Գերմանիայի սուպերգավաթի հաղթողը։ 2011

### Հավաքականում
* Ֆուտբոլի Եվրոպայի առաջնություն երիտասարդական թիմերի շրջանում։ 2009
* Ֆուտբոլի Եվրոպայի առաջնություն։ 2012
* Աշխարհի չեմպիոն։ 2014

### Անձնական
* Ֆրից Վալտերի անվան ոսկե մեդալ մինչև-19 տարեկանների։ 2007

## Ծանոթագրություններ

## Աղբյուրներ
* 
* 

* 
* 
* Պրոֆիլը transfermarkt.com կայքում։ http://www.transfermarkt.com/benedikt-howedes/profil/spieler/39020

Կատեգորիա:1988 ծնունդներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Հյուսիսային Հռենոս-Վեսթֆալիայում ծնվածներ
Կատեգորիա:Յուվենտուսի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 29 ծնունդներ
Կատեգորիա:Ֆուտբոլի աշխարհի չեմպիոններ
Բույսերի քլորոզ

250px|մինի|Միջողնային քլորոզով տերև
**Քլորոզ բույսերի**, հիվանդություն, որի դեպքում խախտվում է քլորոֆիլի առաջացումը տերևներում և նվազում ֆոտոսինթեզի ակտիվությունը։

## Բնորոշ նշաններ
Տերևների վաղաժամ դեղնումը և տերևաթափը, մանրատերևայնությունը, ընձյուղների գագաթային չորացումը, ակտիվ արմատների մահացումը և այլն։
## Տեսակներ
Հաճախ հիվանդանում են պտղահատապտղատու և դեկորատիվ բույսերը։ Տարբերում են քլորոզ բույսերի 2 տեսակ,

* վարակական՝ հարուցվում է վիրուսներով (ծխախոտի գագաթային, մորենու քլորոզ), սնկերով և այլն,
* ոչ վարակական կամ ֆունկցիոնալ՝ առաջանում է կլիմայական ու հողային անբարենպաստ պայմանների, մշակության տեխնոլոգիայի խախտումների հետևանքով

Կարբոնատային հողերում, որտեղ երկաթը գտնվում է անլուծելի, բույսերի համար անմատչելի վիճակում, մեծ մասամբ տարածված է երկաթի քլորոզը։ Հանդիպում են նաև ցինկային, մագնեզիումային և այլ քլորոզներ։

## Պայքարի միջոցառումներ
Հանքային և օրգանական պարարտանյութեր, կարբոնատային հողերի թթվայնացում, այգիների միջշարքերի մուլչացում և ճմապատում, վարակի փոխանցող վնասատուների ոչնչացում։ Ոչ վարակական հիվանդության դեպքում կիրառվում է արմատային կամ արտարմատային սնուցում՝ անհրաժեշտ միկրոտարրերի լուծելի միացություններով։ Վարակականի դեպքում հիվանդացած բույսերը հեռացնում են։

Կատեգորիա:Բույսերի հիվանդություններ
Ալադաղ (լեռնաբազուկ)

**Ալադաղ**, լեռնաբազուկ Հայկական լեռնաշխարհում, Կարս գետի ակունքի շրջանում, Սարիղամիշ գյուղաքաղաքից մոտ 20-25 կմ հարավ-արևելք։ Կազմում է իր ուռուցիկ մասով դեպի հարավ ուղղված մի փոքր աղեղ, անտառներից զուրկ է, ջրբաժան է Արաքս և Կարս գետերի միջև, բարձրությունը մոտ 1300 մ, ունի հրաբխային ծագում։ Ոմանք շփոթում են Արածանիի ակունքներում գտնվող Ալադաղի լեռների հետ։

## Ծանոթագրություններ

Կատեգորիա:Կարսի մարզի լեռներ
Կատեգորիա:Հայկական Պար
Մաջիդա ալ-Ռումի

**Մաջիդա ալ-Ռումի** (, ), լիբանանցի սոպրանո երգչուհի և դերասանուհի։ Հայտնի է որպես ՄԱԿ-ի բարի կամքի դեսպան։ Առաջին անգամ ելույթ է ունեցել 16 տարեկանում՝ 1974 թվականին։ Ծնվել է հայտնի երգիչ Հալիմ ալ-Ռումիի ընտանիքում՝ Հարավային Լիբանանի Սուր քաղաքում։

2015 թվականի հուլիսին Ջունիե քաղաքում տեղի ունեցած փառատոնին Մաջիդա ալ-Ռումին հանդես է եկել Ինգա և Անուշ Արշակյանների «Մենք ենք ու սարերը մեր» երգով՝ արաբերեն ու հայերեն տարբերակներով։ Դրանով նա հարգանքի տուրքն է մատուցել Հայոց ցեղասպանության 100-րդ տարելիցին։

## Ծանոթագրություններ

Կատեգորիա:Արաբ երգչուհիներ
Կատեգորիա:Լիբանանցի դերասանուհիներ
Կատեգորիա:Լիբանանցի երգչուհիներ
Բլումի օր

մինի|280px|Տոնակատարությունը 2009 թվականի հունիսի 16-ին Ջեյմս Ջոյսի աշտարակում, Դուբլին
**Բլումի օր** կամ **Բլումսդեյ** (, ), Ջեյմս Ջոյսի երկրպագուների կողմից հունիսի 16-ին նշվող տոնակատարություն է։ Տոնը կոչվել է Ջոյսի Ուլիս վեպի հերոս դուբլինցի հրեա Լեոպոլդ Բլումի անունով, իսկ ժամկետը ընտրված է վեպում տեղի ունեցող գործողությունների օրը՝ 1904 թվականի հունիսի 16-ը։ Այդ օրը Ջոյսի և իր ապագա կնոջ՝ Finn’s Hotel հյուրանոցի սպասուհի Նորա Բարնաքլի հանդիպման օրն է, որն էլ գրողը անմահացրել է իր վեպում։

## Տոնի պատմությունը
### Առաջին հիշատակում
Բլումի օրվա առաջին հիշատակությունը հանդիպում է օրիորդ Ուիվերին գրած Ջոյսի 1924 թվականի հունիսի 27-ի նամակում՝ «Կա մարդկանց մի խումբ, որը նշում է այն, ինչ իրենք կոչում են «Բլումի օր» - հունիսի 16-ը»։

### Առաջին տոնակատարություն
280px|մինի|Ջեյմս Ջոյսի արձանը Դուբլինի Նորթ Իրլ փողոցում
Վեպում նկարագրված իրադարձության 50-ամյակին դուբլինցի նկարիչ Ջոն Ռայանը և գրող Ֆլան Օ՛Բրայանը Դուբլինում կազմակերպել են ուխտագնացություն, հետևելով Լեոպոլդ Բլումի երթուղուն, որը նկարագրված է վեպում։ Նրանց միացել են բանաստեղծներ Պատրիկ Կավանան, Էնտոնի Կրոնինը, Ջեյմսի զարմիկ ատամնաբույժ Թոմ Ջոյսը և Թրինիթի քոլեջի աշխատակից Լևենտալը։

Ջոն Ռայանը երկու հին կառք էր վարձել, նման նրանց, որոնցով «Ուլիսի» հերոսները գնացել էին Պեդի Դիգնամի թաղմանը։ Միջոցառման մասնակիցները իրար մեջ բաժանել էին վեպի հերոսների դերերը։ Նրանք նախատեսել էին ամբողջությամբ կրկնել վեպի գործողությունները, այցելել բոլոր նշված վայրերը, և ավարտել «ուխտագնացությունը» նախկին հասարակաց տների թաղամասում, որը Ջեյմս անվանել է «Նայթթաուն»։ Ուխտագնացությունը կիսատ էր մնացել, քանի որ մասնակիցները հարբել են քաղաքի կենտրոնում գտնվող Բեյլի փաբում, որի տերն այն ժամանակ Ռայանն էր։ (1967 թվականին Ռայանը փաբում տեղադրել է Լեոն Բլումին պատկանող Էքլս փողոցի համար 7 տան մուտքի դուռը, որն էլ հետագայում փրկել է փաբը քանդելուց։) Ջոն Ռայանը նկարահանել է այս առաջին Բլումի օրվա գործողությունները։

### Բուն տոնակատարություն
1982 թվականին՝ Ջեյմս Ջոյսի 100-ամյակին, Դուբլինում պաշտոնական տոնել են Բլումի օրը, որից հետո տոնակատարության տարեցտարի սկսեց տարածվել։ Տոնակատարությունը միայն մեկ անգամ է չեղյալ հայտարարվել՝ Իռլանդիայի նախկին վարչապետի՝ Չարլզ Հոգիի մահվան պատճառով։

Տոնակատարության շրջանակներում աշխարհով մեկ անց են կացվում վեպի ընթերցումներ, իսկ Դուբլինում տոնի մասնակիցները կրկնում են վեպի հերոսների՝ Լեոպոլդ Բլումի և Սթիվըն Դեդալի անցած ուղին։ Քաղաքում կարելի է գնել վեպին նվիրված հուշարձաններ, հուշատախտակներ, որոնք հուշում են վեպի հերոսների եղած վայրերի մասին։ Վեպի խանդավառ երկրպագուները հագնում են այդ ժամանակաշրջանին հատուկ զգեստներ, պատվիրում են վեպում նշված ուտելիքներ՝ գառան տապակած երիկամներ, մի բաժակ բուրգունդյան գինի, իտալական պանիրով բուտերբրոդ.

## Ծանոթագրություններ

## Արտաքին հղումներ
* Բլումի օրվա առաջին տոնակատարությունը, 1954  

Կատեգորիա:Դուբլինի մշակույթ
Կատեգորիա:Իռլանդիայի տոներ
Կատեգորիա:Ջեյմս Ջոյս
Կիտրոնի օրենք

**Կիտրոնի օրենք**, կամ կիտրոնի օրենքներ, կամ հրաժարման իրավունքի օրենքը հանդիսանում է Ամերիկայի Միացյալ Նահանգների օրենքը, որը տրամադրում է փոխհատուցում ավտոմեքենաների կամ այլ ապրանքների գնորդներին, երբ վերջիններս հրաժարվում են գնված անորակ ապրանքից և վերադարձնում այն օրենքով սահմանված կարգով։ Չնայած լինում են անորակ ապրանքներ սկսած փոքր էլեկտրական սարքերից մինչև հսկայական սարքավորումները, "կիտրոնի օրենք" եզրույթը սովորաբար վերաբերում է տերություններ ունեցող տրանսպորտային միջոցներին, ինչպիսիք են օրինակ ավտոմեքենաները, բեռնատարները և մոտոցիկլետները։

## Պատմություն

Օրենքը իր կիրառությունը մեկնարկեց 1975 թվականին և վերաբերում էր բոլոր նահանգների քաղաքացիներին։ Ամեն մի նահանգի "կիտրոնի օրենքը" ունի իր յուրահատկությունները, բացի այդ օրենքը կարող է ընդգրկել սպառման ժամկետից դուրս գտնվող ապրանքներին։ "Կիտրոնի օրենք" անվանումը հավաքական մի անուն է, մինչդեռ ամեն մի նահանգ ունի համապատասխան անվանումով անուն։

## Տեսակներ

Գոյություն ունեն երաշխիքի երկու տեսակ։ Արագ տրամադրվող փոխհատուցումը իրենից ներկայացնում է գրավոր դիմում, որը լրացնում է սպառողը և որը տրամադրվում է արտադրողի կողմից օգտագործման ուղեցույցի հետ մեկտեղ։ Ներքուստ, կամ ենթադրվող, երաշխիքը ավելի լայն հասկացություն է։ Այն ապահովում է գնորդի կամ սպառողի իրավունքը առ այն, որ մանրածախ ապրանքը պետք է ունենա նվազագույն նորմեր, որոնց շնորհիվ ապրանքը օգտագործման պիտանի է։ Երկու դեպքում էլ արտադրողը կամ ծառայություն մատուցողը պատավոր է շտկել թերությունը կամ փոխարինի ապրանքը, կամ փոխհատուցի գինը։

## Արտաքին հղումներ
* Vehicle Buyback Disclosure Project- ձևաթուղթ անօրակ ավտոմեքենան վերադարձնելու համար 
* US Better Business Bureau: Learn More About State Lemon Laws 
* Interview with John J. Woodcock III of West Hartford, Connecticut. Woodcock, as a Connecticut State Representative from South Windsor, was the proponent of the first "Lemon Law" enacted in the United States. 
* Interview with Fred Blasius, President of the Connecticut Automotive Trades Association (CATA), which opposed the legislation. 
* International Association of Lemon Law Administrators (IALLA)
* John J. Woodcock III Lemon Law Records. Special Collections, Elihu Burritt Library at Central Connecticut State University. 
* State Lemon Law Criteria - ամեն մի նահանգի "Կիտրոնի օրենքի" տարբերակները
* Lemon Law Car Complaint Index - ամենաշատ բոքոքներ ստացած մեքենաների ցուցակ NHTSA-ի համաձայն։

Կատեգորիա:Օրենքներ
Կատեգորիա:ԱՄՆ-ի օրենքներ
Կատեգորիա:Իրավական ակտեր
Առանց ընտանիքի (վիպակ)

**«Առանց ընտանիքի»** (), ֆրանսիացի գրող Հեկտոր Մալոյի՝ 1878 թվականին լույս տեսած վիպակը։

«Առանց ընտանիքի» վիպակը Ռեմի անունով մի փոքրիկ տղայի կյանքի պատմություն է։ Ռեմիի հորեղբայրը նորածին Ռեմիին գողանում և տալիս է աղքատ Բարբարեն ընտանիքին։ Ռեմիի մանկությունն անցնում է աղքատության և չքավորության մեջ։ Միակ լուսավոր կետը նրա կյանքում Բարբարեն մայրիկի անսահաման սերն է։ Նրան վաճառում են թափառական երաժիշտ Վիտալիսին, ով մեծ դեր է ունենում Ռեմիի դաստիարակության գործում։ Վիտալիսը զարգացած, խելացի մարդ էր և շատ բան է սովորեցնում Ռեմիին։ Շուտով Վիտալիսը հիվանդանում և մահանում է, իսկ տղան մնում է մենակ։ Նա շատ փորձություններ և դժվարություններ է հաղթահարում, բայց չի փոխում բնավորությունը, նա մնում է նույն բարի, աշխատասեր, և մարդասեր Ռեմին։ Երկար փորձություններից հետո նա գտնում է իր ընտանիքին։
մինի

Մալոն մեծ սիրով նկարագրում է կենդանիներին՝ կապիկ Հոգյակին, երեք շներին՝ Կապիին, Դոլչեին և Զերբինոյին։

Նկարագրելով Ռեմիի ճակատագիրը՝ Մալոն ցույց է տալիս, որ այն հասարակությունը, ուր ապրում են Ռեմին և նրա բարեկամները, ամեն ինչ որոշում է դրամը։ Հեղինակը պատմում է, որ սեփականատերերի աշխարհում, ուր ամեն ինչ գնվում ու վաճառվում է, երեխաները նույնպես առուծախի առարկա են։

## Հայերեն հրատարակություններ
* Հ. Մալո, Առանց ընտանիքի, «Սովետական գրող» հրատարակչություն, Երևան, 1978։
* Հեկտոր Մալո, Առանց ընտանիքի, Զանգակ հրատարակչություն, Երևան, 2019

## Արտաքին հղումներ
* Վեպի հայերեն աուդիոտարբերակը 

## Ծանոթագրություններ

Կատեգորիա:Գրական ստեղծագործություններ այբբենական կարգով
Կատեգորիա:Ֆրանսիական վեպեր
Կատեգորիա:1878 գրքեր
Կատեգորիա:Հեռուստասերիալների հիմք ծառայած վեպեր
Կատեգորիա:Հորինված ֆրանսիացիներ
Կատեգորիա:1878 թվականի ֆրանսիական վեպեր
Կատեգորիա:Էկրանավորված ֆրանսիական վեպեր
Մեծ Սոպլյաս

**Մեծ Սոպլյաս** (), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պեչորա գետի ձախ ափին՝ 1012 կմ հեռավորության վրա։ Գետի երկարությունը կազմում է 79 կմ, ջրահավաք ավազանը՝ 550 կմ²։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100212103000063016
* Կոդը ըստ հիդրոլոգիական հետազոտության (ՌԴ) — 103006301
* Ավազանի կոդը — 03.05.01.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Ամպ (գետակ)

**Ամպ**, գետակ Թուրքիայում, Տիգրիսի ավազանում։ Հոսում է Վանա լճից հարավ–արևմուտք՝ Բաղեշ քաղաքի մոտով և միանալով Ալեխու ու Խոցերու գետակներին՝ կազմում է Բիթլիս գետը։ Անունը ստացել է նույնանուն գյուղից։

## Ծանոթագրություններ

Կատեգորիա:Թուրքիայի գետեր
Կատեգորիա:Բիթլիսի նահանգ
Անվերջ ծովը

**Անվերջ ծովը** () Ռիկ Յանսիի եռագրության երկրորդ մասն է։ Այն լույս է տեսել 2014 թվականի սեպտեմբերի 16-ին։

## Սյուժե
Այլմոլորակայիններին պետք է նոր տուն։ Երկիր մոլորակը շատ է համապատասխանում, բայց ինչպե՞ս վերացնել մարդկանց։

Էլեկտրականության անջատումը, ջրհեղեղը, վարակը, խլարարերը։ Ինչի՞ համար էին այս դժվար ժամանակաշրջանները, մի՞ թե չէր կարելի հարցը լուծել մեկ երկնաքարի հարվածով։

Քեսսին և իր ընկերները դիմադրել են բոլոր մահացու «ալիքներին»։ Նրանք շատ բան են կորցրել, սակայն շատ բան են հասկացել։ Նույնիսկ համարյա գուշակել են հակառակորդի խաղաոճը՝ որպեսզի սպանեն բազմամիլիոնավոր մարդկությանը, նախ պետք է նրանց միջից վերացնել մարդկային հոգին։

Եռագրության այս մասում, կարծես գլխավոր հերոսները երկուսն են՝ Քեսսին և Ռինգերը։ Գիրքը լիովին առաջին մասի շարունակությունն է, որտեղ նկարագրվում է, թե ինչ է լինում վերջին դեպքերից անմիջապես հետո։

## Հերոսներ
Երկրորդ գրքում, մեզ են միանում ևս երկու հերաներ։
* Գրեյս - Կիսամարդ-կիսաայլմոլորակային, ինչպես Էվան Ուոքերը։ Նրանք հին ծանոթներ են, սակայն Գրեյսը իմանալով, որ Էվանն է խանգարել Գեներալ Վոշին սպանելու Քեսսիին և իր ընկերներին, իմանում է նրանց տեղը և գալիս առաջադրանքը ավարտին հասցնելու։ Հեղինակը նրան նկարագրում է, որպես շատ գեղեցիկ, բարձրահասակ, շեկ մազերով, կապույտ աչքերով և բաց մաշկով։ Ունի սկանդինավյան աղջկա տեսք։
* Ածելի - Նա լինում է Ռինգերի խնամակալը՝ այլմոլորակայինների նավում։ Նրանց միջև սիրային կապ է ստեղծվում։

Կատեգորիա:Մանկական գիտաֆանտաստիկ վեպեր
Կատեգորիա:Ամերիկյան գիտաֆանտաստիկ վեպեր
Կատեգորիա:2014 գիտաֆանտաստիկ վեպեր
Կատեգորիա:2014 թվականի ամերիկյան վեպեր
Ռեյվեն Ջաստիս

**Ռեյվեն Ջաստիս** (, ), ամերիկացի երգիչ։ Երաժշտական կարիերան սկսել է իր եղբոր հետ հիմնադրելով Justice Brothers դուետը, սակայն 2010 թվականից սկսում է հանդես գալ որպես անհատ կատարող։ Անհատական կարիերայի ընթացքում թողարկել է մի քանի միքսթեյպ, սակայն նրան ավելի մեծ ճանաչում է տալիս 2014 թվականին թողարկված «I Have a Dream» մինի ալբոմը և այդ ալբոմի «Slide Thru» երգը։

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:1991 ծնունդներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երգիչներ
Կատեգորիա:Օգոստոսի 13 ծնունդներ
Այցելուն (ֆիլմ)

**Այցելուն** (), 2013 թվականի կանադական միստիկ թրիլեր, որը նկարահանել է Վինչենցո Նատալին, գրել՝ Բրայան Քինգը, իսկ գլխավոր դերում է Էբիգեյլ Բրեսլինը։ Ֆիլմի պրեմիերան տեղի է ունեցել 2013 թվականի *South by Southwest* կինոփառատոնին։

## Սյուժե
Լիզա Ջանսոնը՝ դեռահաս աղջկա ուրվականը, ով հասկանում է, որ մեռած է, սկսում է խուզարկել իր տունը, որը գտնվում է Հյուսիսային Օնտարիոյում։ Նրա ծնողները և եղբայրը չեն հավատում, որ իրենք մահացել են, սակայն աղջիկը հենց նույն օրը պարզում է, որ իրենք սպանվել են 1985 թվականին։ Քանի որ նա սկսում է ավելի շատ բան իմանալ, հասկանում է, որ կարող է կապ հաստատել նույն բնակարանում սակայն այլ ժամանակում ապրող մարդկանց հետ։ Իմանալով իր ուսումնասիրությունների մասին, հայնտվում է մի գունատ մարդ և ստիպում նրան կանգ առնել։ Լիզան ամենևին չի վախենում և փորձում է նախկին տանտերերի իրերի միջոցով կապվել Օլիվիայի հետ, ով իր ընտանիքով ապրում է ապագայում այդ նույն տանը և պետք է դառնա հաջորդ զոհը։

Օլիվիայի և մյուս մեռած աղջիկների օգնությամբ Լիզան կարողանում է տեղափոխվել ժամանակի մեջ և շուտով բացահայտում է տան առեղծվածը։ Նա վերջապես կարողանում է համոզել իր ընտանիքին, որ իրենք մահացած են և «արթնանալով» նրանք կարող են օգնել իրեն։ Իր ընտանեկան փրկությունից հետո նրանք պետք է կանգնեցնեն չար ոգուն, որը հետևում է տունը։ Չար ոգու ընտանիքի անդամների ուրվականների օգնությամբ Լիզան սպանում է նրան և փրկում մյուս ընտանիքին մահից։ Դրանից հետո, Լիզան արթնանում է՝ օրն անցկացնելով այլ կերպ։

## Դերակատարներ
* Էբիգեյլ Բրեսլին՝ Լիզա Ջոնսոն
* Փիթեր Ութերբրիջ՝ Բրյուս Ջոնսոն
* Միշել Նոլդեն՝ Քերոլ Ջոնսոն
* Սթիվեն ՄաքՀեթի՝ Էդգար Մուլինս (Չար Ոգի)
* Դևիդ Նոլլ՝ Երիտասարդ Էդգար
* Փիթեր Դաքունա՝ Ռոբերթ (Ռոբի) Ջոնսոն
* Սամանթա Ուեյնշտեյն՝ Ֆռանց Նիկոլս
* Էլյանոր Զիչի՝ Օլիվիա
* Դևիդ Հյուլեթ՝ Դևվիդ (Օլիվիայի հայրը)
* Սառա Մինինեն՝ Օլիվիայի մայրը
* Մարտին Քեմբել՝ Օլիվիայի քույրը
* Միշել Քոբուրն՝ Մերի Բրուքս
* Թեդ Մաքհոն՝ Էդգարի հայրը
* Մերի Դեյմ՝ Էդգարի մայրը

## Արտադրություն
«Այցելուն» նկարահանվել է Տորոնտոյում և Բրենթֆորդում, Օնտարիո, Կանադա։ Նկարահանումները տևել են 25 օր։

## Պրեմիերա
«Այցելու»-ի պրեմիերան տեղի ունեցավ 2013 թվականի մարտի 9-ին *South by Southwest* կինոփառատոնին։ Իսկ Ամերիկյան կինոթատրոնների մեծ էկրաններին բարձրացավ 2013-ի հոկտեմբերի 18-ին։ DVD սկավառակի վրա այն հասանելի եղավ 2014 թվականի փետրվարի 11-ին և և երիզների վաճառքի ամբողջ գումարը կազմեց 129,447 դոլար։

## Կարծիքներ
Rotten Tomatoes-ը 32 կարծիքների հիման վրա, ֆիլմին տվեց 5.3/10։ Metacritic-ը 100 բալանոց աղյուսակից ֆիլմին տվեց 49։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Կանադական թրիլեր ֆիլմեր
Կատեգորիա:Կանադական սարսափ ֆիլմեր
Կատեգորիա:Կանադական ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր ուրվականների մասին
Կատեգորիա:Կանադական անգլերեն ֆիլմեր
Կատեգորիա:2010-ականների կանադական ֆիլմեր
Վլադիմիր Սահակյան (նկարիչ)

**Վլադիմիր Գուրգենի Սահակյան** (), հայ նկարիչ։ Բնության և Հասարակայնության միջազգային ակադեմիայի իսկական անդամ, ակադեմիկոս (2004), Եվրոպայի «Բնական գիտությունների» ակադեմիայի իսկական անդամ, ակադեմիկոս (Հաննովեր, Գերմանիա, 2007)։

## Կենսագրություն
1949 թվականին ավարտել է Շոթա Ռուսթավելու անվան միջնակարգ դպրոցը։ 1950-1958 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1960-1965 թվականներին՝ Երևանի գեղարվեստա-թատերական ինստիտուտում։ 1970 թվականից եղել է Հայաստանի նկարիչների միության անդամ։ 1977 թվականից դասավանդել է Երևանի գեղարվեստա-թատերական ինստիտուտում, պրոֆեսոր՝ 1977 թվականից։

Վլադիմիր Սահակյանի ստեղծագործությունները գտնվում են Հայաստանի, Ռուսաստանի, Ուկրաինայի տարբեր թանգարաններում և ԱՄՆ-ի, Ճապոնիայի, Անգլիայի, Իտալիայի, Ֆրանսիայի, Գերմանիայի մասնավոր հավաքածուներում։

## Ցուցահանդեսներ
1968 թվականից մասնակցել է հանրապետական, համամիութենական և արտասահմանյան ցուցահանդեսների։
*1-ին անհատական ցուցահանդես, Երևանի Նկարիչների տան ցուցասրահ, 1983 
*2-րդ և 3-րդ անհատական ցուցահանդեսներ՝ Դոնեցկ, Մարիուպոլ (Ուկրաինա), 198
*Ջրաներկի 4-րդ անհատական ցուցահանդես, Նեպալ, 1988
*6-րդ անհատական ցուցահանդես, Երևան, 2004

## Պարգևներ
* ՀՀ Կրթության և գիտության նախարարության պատվոգիր, 2007

## Ծանոթագրություններ

Կատեգորիա:Հայ նկարիչներ
Կատեգորիա:1932 ծնունդներ
Կատեգորիա:Փետրվարի 16 ծնունդներ
Կատեգորիա:Երևան քաղաքում ծնվածներ
Կատեգորիա:Հայաստանի նկարիչների միության անդամներ
Կատեգորիա:Հայ ակադեմիկոսներ
Վլադիմիր Մուսայելյան

**Վլադիմիր Գուրգենի Մուսայելյան** (), հայազգի խորհրդային ֆոտոհրապարակախոս, լուսանկարիչ։

Լեոնիդ Բրեժնևի անձնական լուսանկարիչը։

## Կենսագրություն
Վլադիմիր Մուսայելյանը ծնվել է 1939 թվականին։ Ապրում և ստեղծագործում է Մոսկվայում։ 1960 թվականից ԻՏԱՌ-ՏԱՍՍ-ի ֆոտոթղթակիցն է։ 1969-1982 թվականներին եղել է ՏԱՍՍ-ի ֆոտոթղթակից, Բրեժնևի անձնական լուանկարիչը։

Լուսանկարել է Նիկիտա Խրուշչովին, Լեոնիդ Բրեժնևին, Յուրի Անդրոպովին և այլոց։ Մուսայելյանի ֆոտոռեպորտաժները տպագրվել են աշխարհի նշանավոր թերթերում։

2014 թվականին տեղի է ունեցել «Ուժի գաղտնիքը» վավերագրական կինոնկարի պրեմիերան՝ նվիրված Վլադիմիր Մուսայելյանին։

## Մեջբերումներ Վլադիմիր Մուսայելյանից

## Մրցանակներ
* World Press Photo միջազգային մրցույթի մասնակցության 4 դիպլոմ (1967-1978)
*«Մեծ ոսկե աստղ» միջազգային ցուցահանդես, Բուլղարիա, «Օպել-ռեկորդ» մեքենա «Փոքր երկրի վրա հանդիպումներ» լուսանկարի համար (1974)
*«Պրեսս-ֆոտո» ցուցահանդես, գրան-պրի, ոսկե մեդալ, Մոսկվա (1977)
*«The Golden Eye» («Ոսկե աչք»), World Press Photo ֆոտոմրցույթ, «Բրեժնևի և Լուիս Կորվալանի հանդիպումը Կրեմլում» լուսանկարի համար (1977)
*«Лучшие перья России» (1999)
*«Ռուսաստանի ոսկե աչք» (2003)
*ՌԴ ժուռնալիստների միության մրցանակ (2006)
*ՌԴ կառավարական պարգև (2014)

## Անհատական ցուցահանդեսներ
* «Генсек и фотограф. Выставка работ В. Г. Мусаэльяна к 100-летию  Брежнева Л. И.». Исторический музей, Москва, 2006 http://www.museum.ru/N28618.
* «Генсек и фотограф». Выставочное объединение «АРТ-ДИЕЗ», Великий Новгород, 2007.

## Գրականություն
* «Фото 60-70»  — Издание серии «Антология русской фотографии XX века». Москва, 2007.

## Հեղինակային ալբոմներ
* Фотоальбом, «Всегда с народом», Изд-во «Планета», 1978.
* Фотоальбом, «Генсек и фотограф», Изд-во «Кучково поле», 2006.

## Ծանոթագրություններ

## Արտաքին հղումներ
* Валерий Асриян. «Король политического репортажа» 
* Персональный сайт «История в фотографиях Владимира Мусаэльяна» 
* Галерея фотографий 
* Антология русской фотографии XX века 

Կատեգորիա:Խորհրդային լրագրողներ
Կատեգորիա:Հայ լուսանկարիչներ
Կատեգորիա:Հայ լրագրողներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Ռուս լրագրողներ
Գմբեթի տակ (հեռուստասերիալ)

**Գմբեթի տակ** (), ամերիկյան գիտաֆանտաստիկ հեռուստասերիալ։ Ցուցադրությունն սկսվել է 2013 թվականի հունիսի 24-ին CBS հեռուստաընկերության եթերում։ Հեռուստասերիալը հիմնված է Սթիվեն Քինգի համանուն նովելի վրա։ Դանիացի ռեժիսոր Նիելես Արդեն Օպլևը նկարահանել է սցենարը։ Այժմ ցուցադրվում է հեռուստասերիալի 3-րդ եթերաշրջանը։

## Սյուժե
Սերիալը պատմում է Չեսթերս Միլ կոչվող քաղաքի մասին։ Քաղաքի վրա պատահական հայտնվում է թափանցիկ գմբեթ, որի հետևանքով մարդիկ հայտնվում են գմբեթի տակ և չեն կարողանում դուրս գալ Չեսթերս Միլ քաղաքից։ Գմբեթի հայտնվելու հետևանքով քաղաքում կորչում են հեռախոսային, ինտերնետային և բոլոր տեսակի կապերը, իսկ մարդիկ պետք է միջոցներ հայթայթեն գմբեթի տակ գոյատևելու համար։

## Դերասաններ և կերպարներ

## Ծանոթագրություններ

## Արտաքին հղումներ
* CBS
* Hounds of Diana 

Կատեգորիա:Ամերիկյան հեռուստասերիալներ
Կատեգորիա:Սթիվեն Քինգի ստեղծագործությունների էկրանավորումներ
Կատեգորիա:Անգլերեն հեռուստասերիալներ
Հնդկաստանի զինանշան

**Հնդկաստանի զինանշանն** (գերբ) իրենից ներկայացնում է «առյուծների խոյակի» պատկեր, որը գտնվում է Սարնաթում՝ Աշոկայի սյան վրա։

Բնօրինակում չորս առյուծ կանգնած են մեջք մեջքի՝ բարձրացած խճանկարներով խոյակի վրա, որին պատկերված է փիղ, քառատրոփ ձի, ցուլ և առյուծ՝ առանձնացված զանգակաձև լոտոսի վրա տեղակայված անիվներով։ Սյան խոյակը զարդարված է նաև արդարության անիվով, որը կոչվում է Դհարմա Չակրա։ Չորրորդ առյուծը գտնվում է քանդակի հակառակ կողմում և հետևաբար զինանշանի վրա պատկերված չէ։
[left|մինի|150px|Քանդակը [Կալկաթայի թանգարանում]]
Մ.թ.ա. 3–րդ դարի կեսերին Աշոկա Արքան կանգնեցրեց խոյակով մի սյուն, որ նշի այն տեղը, որտեղ Բուդդան (Սիդհարթա Գաութամա) առաջին անգամ ուսուցանել է դհարման և որտեղ հիմնադրվել է խոշորագույն բուդդայական սանգհան (համայնքը)։

Բուդդայականության մեծ նվիրյալ Ջավահարլալ Ներուի պնդմամբ 1950 թվականի հունվարի 26-ին, երբ Հնդկաստանը դարձավ հանրապետություն, հենց այս քանդակի պատկերն ընդունվեց որպես երկրի պետական զինանշան։

Զինանշանը խորհրդանշում է ժողովուրդ, որը խիզած է, ուժեղ, խելամիտ և վախեցնում է հակառակորդին։ Խոյակի վրայի չորս կենդանիները խորհրդանշում են հորիզոնի չորս կողմերը. առյուծ՝ հյուսիս, փիղ՝ արևելք, ձի՝ հարավ, ցուլ՝ արևմուտք (զինանշանի վրա երևում են միայն ձին և ցուլը)։ Ամբողջովին ծաղկած լոտոսն ունի կյանքի աղբյուրի իմաստ։ Խոյակից ներքև դևանագարիով գրված է सत्यमेव जयते (Satyameva Jayate, «Միայն ճշմարտությունն է հաղթում»)։ Այս խոսքերը սանսկրիտով գրված Մունդակա ուպանիշադից է։

Հնդկաստանի նախկին զինանշանները.

Պատկեր:Star of the Order of the Star of India (gold).svg|Բրիտանական Հնդկաստանի զինանշանը, 1858–1947
Պատկեր:Coat of arms of Portuguese India (1951-1974).svg|Պորտուգալական Հնդկաստանի զինանշանը, 1951–1974


Կատեգորիա:Զինանշաններ ըստ երկրի
Քնախտ

**Քնախտ**, աֆրիկական տրիպանոսոմոզ, մարդու հիվանդություն, որի հարուցիչը Trypanosoma gambiense-ն է։

## Հանդիպող երկրներ
Հանդիպում է Կենտրոնական, Արևմտյան և Արևելյան Աֆրիկայի մի շարք շրջաններում։ Քնախտի փոխանցողը ցեցե ճանճն է։ Քնախտի տարատեսակը, որի հարուցիչը T․ rhodesiense-ն է, դիտվում է Աֆրիկայի արևելյան մասում։ Այդ տեսակով հիվանդանում են նաև որոշ կենդանիներ (անտիլոպներ, այծեր և այլն), փոխանցողը glossina morsitans ճանճն է։ Վարակված ճանճի օրգանիզմում տրիպանոսոմները կարող են պահպանվել 2–3 ամիս։ Քնախտի գաղտնի շրջանը տևում է 2–3 շաբաթ։

## Հիվանդության ընթացք
Հիվանդությունն սկսվում է հանկարծակի, արտահայտվում կրկնվող տենդով, անցողիկ այտուցներով։ Մաշկի վրա առաջանում է ցան, մեծանում են ավշային, հատկապես պարանոցային, հանգույցները։ Հիվանդության երկրորդ շրջանին խիստ բնորոշ են քնկոտությունը, հոգնածությունը, գլխացավը, խիստ հյուծվածությունը։ Այդ շրջանը կարող է տևել 4–8 ամիս։ Ծանր դեպքերում մահը վրա է հասնում կոմայի կամ զուգակցող այլ հիվանդությունների հետևանքով։

### Կանխարգելում
Հիվանդների և տրիպանոսոմակիրների հայտնաբերում և բուժում, էնդեմիկ շրջաններում՝ բնակչությանը ցեցե ճանճի խայթոցից պաշտպանող միջոցներ։ Փոխանցողների ոչնչացում քլոր և ֆոսֆորօրգանական միջատասպան նյութերով։ Անհատական քիմիականխարգելում վարակման ենթակա անձանց 6 ամիսը մեկ անգամ միջմկանային ներարկվում է պենտամիդին՝ լոմիդին։

## Ծանոթագրություններ

Կատեգորիա:Էնդեմիկ հիվանդություններ
Կատեգորիա:Կենդանիների հիվանդություններ
Կատեգորիա:Քնի խանգարումներ
Կատեգորիա:Արևադարձային հիվանդություններ
Կատեգորիա:Մակաբուծային հիվանդություններ
Կատեգորիա:Զոոնոզ
Buy the World

«**Buy the World**», ամերիկացի երաժշտական պրոդյուսեր Mike Will Made It-ի երգը, որը կատարում են ռեփերներ Future-ը, Լիլ Ուեյնը և Քենդրիկ Լամարը։ Այն թողարկվել է 2014 թվականի հունիսի 17-ին՝ որպես Mike Will Made It-ի «Ransom» անվանումը կրող միքսթեյպի առաջին սինգլ։

## Թողարկում
2014 թվականի հունիսի 4-ին Mike Will Made It-ը հրապարակում է երգի շապիկի պատկերը, իսկ հունիսի 13-ին երգից մի փոքր հատված տեղադրում է համացանցում։ Այն ամբողջական տարբերակով ներկայացվում է հունիսի 16-ին, իսկ հաջորդ օրը հասանելի է դառնում iTunes-ում ներբեռնման համար։

## Երգացանկ
;Թվային ներբեռնում
# «Buy the World» (Հայհոյանքներով) – 3։46
# «Buy the World» (Առանց հայհոյանքների) – 3։46

## Հիթ շքերթներ

## Ծանոթագրություններ

## Արտաքին հղումներ
* Երգի բառերը  MetroLyrics-ում

Կատեգորիա:2014 սինգլներ
Կատեգորիա:Future երգեր
Կատեգորիա:Լիլ Ուեյնի երգեր
Կատեգորիա:Քենդրիկ Լամարի երգեր
Քնաբեր դեղամիջոցներ

**Քնաբեր դեղամիջոցներ**, քուն առաջացնող դեղորայքային պատրաստուկների խումբ։

Մեծ դեղաչափերով առաջացնում են նարկոզի վիճակ։ Ունեն կենտրոնական նյարդային համակարգի տարբեր բաժիններն ընկճող հատկություն։ Քնաբեր դեղամիջոցների շարքին են դասվում տարբեր քիմիական կառուցվածքով նյութեր՝ բարբիտուրաթթվի պիպերիդինի ածանցյալները, ալիֆատիկ շարքի միացություններ և այլն։ Քնի կարգավորմանը նպաստում են նաև այլ դեղաբանական խմբերի պատրաստուկներ, հանգստացնող դեղամիջոցներ (բրոմիդներ, կատվախոտի պատրաստուկներ), տրանկվիլիզատորներ։ Նվազեցնելով հուզական գրգռվածությունը, վերացնելով լարվածության և անհանգստության զգացումը՝ հանգստացնող միջոցները նպաստում են քնի առաջացմանը և խորացնում այն։ Քնաբեր դեղամիջոցները օգտագործում են քնի տարբեր խանգարումների ժամանակ։ Քնաբեր դեղամիջոցների ցավազրկող հատկությունը թույլ է արտահայտված, սակայն դրանք ուժեղացնում են ոչ նարկոտիկ ցավազրկող դեղամիջոցների (ամիդոպիրին, անալգին և այլն) ազդեցությունը և կիրառվում են նյարդացավերի ժամանակ։ Քնաբեր դեղամիջոցների փոքր դեղաչափերը ունեն հանգստացնող ազդեցություն։ Քնաբեր դեղամիջոցներով թունավորման դեպքում անցկացնում են միջոցառումների համալիր, որի նպատակը շնչառության և սիրտ–անոթային համակարգի գործունեության ապահովումն է, օրգանիզմից դեղանյութերի արագ հեռացումը։ Քնաբեր դեղամիջոցների երկարատև օգտագործումն առաջացնում է օրգանիզմի ընտելացում տվյալ դեղամիջոցի հանդեպ, ուստի համապատասխան արդյունքի հասնելու համար պահանջվում է դեղաչափի ավելացում։ Հնարավոր է նաև նարկոմանիայի առաջացում։

Կատեգորիա:Քնաբեր դեղամիջոցներ
Կատեգորիա:Քնաբանություն
Կատեգորիա:Հոգեմետ դեղեր
Փոքր Ալ

**Ալլիճ Փոքր**, լիճ Սևանա լճից հարավ-արևելք, Ղարաբաղի բարձրավանդակի հյուսիսային մասում՝ Ալագյոլլարի գոգավորությունում, Թարթառ և Արփա գետերի ջրբաժանում, Մեծ Ալլիճից հարավ-արևելք։ Ալլիճ Փոքրի բարձրությունը 2743 մ է։ Ձգվում է արևմուտքից-արևելք 2300 մ, հյուսիսից-հարավ 828 մ երկարությամբ։ Մակերես 1,6 քառ կմ է, ջրի ծավալը՝ մինչև 9,4 մլն մ3։ Սնումը խառն է, ջուրը՝ պարզ ու մաքուր։

## Ծանոթագրություններ

Կատեգորիա:Արցախի լճեր
Կատեգորիա:Շահումյանի շրջանի աշխարհագրություն
Օբվանք (գետակ)

**Օբվանք**, գետակ Հայկական լեռնաշխարհում, Արածանիի ավազանում, նրա ածկողմյան Պաղին վտակի աջ օժանդակը։ Փերի գետի մեջ է թափվում Քղի քաղաքից հարավ։

## Ծանոթագրություններ

Կատեգորիա:Թուրքիայի գետեր
Կատեգորիա:Հայկական լեռնաշխարհի գետեր
Կատեգորիա:Պաղին գետի վտակներ
Տպագրական մեքենա

**Տպագրական մեքենա** պոլիգրաֆիական, ծառայում է գրքերի, բրոշյուրների, թերթերի, ամսագրերի, պիտակների, պլակատների, փաթեթավորման արտադրանքի տպագրության համար։ Բացի պոլիգրաֆիական տպագրական մեքենաներից, կան նաև թիթեղի, փաթեթավորման ստվարաթղթի, ապակու, պլաստմասսայի վրա տպագրող, ինչպես նաև ինֆորմացիան ու ծառայողական փաստաթղթերը օպերատիվ բազմացնող տպագրական մեքենաներ։ Հիմնական հանգույցներն են տպագրական (ներկը տպաձևից փոխադրում է թղթի վրա), ներկատու (ներկը քսում է տպաձևին) ապարատները, թղթատար համակարգը (թուղթը մատուցում է տպագրական ապարատին և մեքենայից հանում տպվածքը), տպագրված արտադրանքն ընդունող և մշակող լրացուցիչ հարմարանքները, հաղորդակը և մեքենայի կառավարման համակարգերը։ Ըստ տպագրական ապարատի կառուցվածքի տարբերում են ռոտացիոն, հարթ տպագրության և տիգելավոր տպագրական մեքենաներ։ Ռոտացիոն տպագրական մեքենան առավել արտադրողական տպագրական սարքավորում է։ Նայած մատուցվող նյութի տեսակին, տպագրական մեքենաները լինում են թերթավոր և ժապավենավոր։ Թերթավոր ռոտացիոն մեքենաները հիմնականում նախատեսված են բարձրորակ բազմագույն արտադրանքը տպագրության բոլոր հիմնական եղանակներով (խոր տպագրություն, օֆսեթ տպագրություն) տպագրելու համար։ Կախված տպագրական բաժանմունքների թվից՝ մեքենաները լինում են միայն երկար և քառագույն։ Կան նաև պլանետար տպագրական ապարատով տպագրական մեքենաներ, որոնցում մեկ տպագրական թմբկագլանի հետ կոնտակտի մեջ են գտնվում մի քանի տպաձևի թմբկագլաններ։ Բարձր տպագրության ռոտացիոն թերթավոր մեքենաներում որպես տպաձև օգտագործվում են ստերեոտիպեր կամ գալվանաստերեոտիպեր, ինչպես նաև ֆոտոպոլիմերներից, կաուչուկից կամ միկրոցինկից պատրաստված լրիվ չափսերի 0,8 մլս է հաստության ճկուն տպաձևեր։ Առավել լայն տարածում են ստացել օֆսեթ տպագրության թերթավոր մեքենաները։ Խոր տպագրության թերթավոր մեքենաներն ունեն սահմանափակ տարածում։ ժապավենավոր ռոտացիոն մեքենաները թողարկվում են բարձր, օֆսեթ և խոր տպագրության համար։ Ըստ նշանակման ստորաբաժանվում են թերթեր և գրքեր–ամսագրեր տպագրող ժապավենավոր մեքենաների։ Առավել տարածում են ստանում օֆսեթ տպագրության ժապավենավոր մեքենաները, որոնք, առաջին հերթին, կիրառվում են բազմագույն երկկողմանի գրքեր–ամսագրեր, ինչպես նաև պատկերազարդված թերթեր տպագրելու համար։

Հարթ տպագրության տպագրական մեքենաները նախատեսված են միայն բարձր տպագրության եղանակով տպագրության համար, դրանց աշխատանքի արագությունն ավելի
փոքր է, քան թերթավոր ռոտացիոն մեքենաներինը, սակայն այդ մեքենաները հնարավորություն են տալիս տպագրությունը կատարել անմիջապես շարվածքի սկզբնական հավաքովի հարթ տպաձևերից կամ կլիշեից։ Արդյունավետ են փոքր տպաքանակների տպագրության դեպքում։ Տարբերում են երկպտույտ, կանգնող թմբուկով և ռեվերսիվ հարթ տպագրական մեքենաներ։

Տիգելավոր տպագրական մեքենաները կիրառվում են ոչ մեծ չափսերի փոքր տպաքանակով արտադրանք տպագրելու համար, թույլ են տալիս տպագրությունը կատարել
միայն բարձր տպագրության հարթ տպաձևերից։ Տիգելավոր մեքենաները լինում են թեթև (նախատեսված են պարզ տեքստային արտադրանքի տպագրության համար) և ծանր (պատկերազարդման արտադրանքի տպագրման և ճնշատպման համար)։

## Գրականություն
* Куликов Б․ В․, Типографские ротационные печатные машины, М․, 1965.
* Тюрин А․ А․, Печатные машины, М․, 1966․

Կատեգորիա:Տպագրություն
ArcGIS

**«ArcGIS»**, ամերիկյան «ESRI» ընկերության արտադրության աշխարհատեղեկատվական ծրագրային արտադրանք։ Ծրագիրն ունի հզոր գործիքների հավաքածու, որը թույլ է տալիս իրականացնել աշխարհի տարածական տվյալների հավաքում, մշակում, պահպանում և փոխանցում։

## Արտադրանքներ
ArcGIS ծրագրային փաթեթի հիմնական արտադրանքներից են ArcView-ն, ArcEditor-ը և ArcInfo-ն, որոնցից յուրաքանչյուրը ներառում է նախորդի ֆունկցիոնալությունը։

Ծրագրային փաթեթն արտոնագրված է, և օգտագործման անհատական լիցենզիան վաճառում է արտադրող ընկերությունը, սակայն փաթեթի մեջ մտնում են ArcReader և ArcGIS Explorer անվճար ծրագրերը, որոնցից առաջինը նախատեսված է ArcGIS միջավայրում գտնվող տվյալների դիտման համար։

Թողարկել է նաև ծրագրի առանձի ArcPad տարբերակը, որն իրենից ներկայացնում է գրպանի շարժական համակարգիչների համար աշխարհատեղեկատվական համակարգ։

## Ծանոթագրություն

## Արտաքին հղումներ
* ArcGIS ընտանիքի արտադրանքները ESRI-ի կայքում 
* Mapping the world and all its data, USA Today, August 3, 2004 

Կատեգորիա:ԱՏՀ ծրագրային ապահովումներ
Կատեգորիա:Աշխարհագրական տեղեկատվական համակարգեր
Կատեգորիա:1999 մշակված ծրագրային ապահովում
Ինոզիտոլ օքսիգենազ

**Ինոզիտոլ օքսիգենազ**, ոչ հեմային դիերկաթային ֆերմենտ, որը կատալիզում է հետևյալ քիմիական ռեակցիան Այն նաև կատալիզում է ավելի քիչ տարածված խիրո իզոմերի օքսիդացումը։ Այս ֆերմենտը մտնում է ինոզիտոլի կատաբոլիզմի մեջ։ Այն մարդկանց մոտ արտադրվում է երիկամներում։

## Տես նաև
* Ինոզիտոլ
* Գլյուկուրոնաթթու

## Ծանոթագրություններ

## Արտաքին հղումներ
* US National Library of Medicine National Institutes of Health

Կատեգորիա:ՖՀ 1.13.99
Վեստ Բրոմվիչ

**Վեստ Բրոմվիչը** ( ), քաղաք է Անգլիայի Վեստ Միդլենդ կոմսությունում։ Արվարձանի հետ միասին քաղաքի բնակչությունը 136 940 է (2010)։ Բնակավայրի անունն առաջին անգամ հիշատակվում է 1086 թվականին՝ «Ահեղ դատաստանագրքում»։

## Պատմություն
Վեստ Բրոմվիչի բնակչության փոփոխությունը

## Սպորտ
մինի|ձախից|270px|Ակումբի երկրպագուները տոնում են թիմի հաղթանակը
Քաղաքը հայտնի է համանուն ֆուտբոլային ակումբով, որը հիմնադրվել է 1878 թվականին, իսկ 1888 թվականին եղել է այն 12 ակումբներից մեկը, որոնք հիմնադրել են անգլիական ֆուտբոլային լիգան։ «Վեստ Բրոմվիչ Ալբիոնը» երկար տարիներ հանդես է գալիս Պրեմիեր Լիգայում։ «Վեստ Բրոմվիչ Ալբիոնի» տնային մարզադաշտ «Հոթորնսը» գտնվում է քաղաքի կենտրոնին մոտ։

Ակումբը 1920 թվականին դարձել է առաջին դիվիզիոնի չեմպիոն, երկու անգամ՝ փոխչեմպիոն, հինգ անգամ՝ Անգլիայի գավաթակիր, մեկ անգամ լիգաների գավաթի գավաթակիր և երկու անգամ Անգլիայի սուպերգավաթակիր։

Քաղաքում կա նաև կրիկետի պրոֆեսիոնալ ակումբ։

## Հայտնի բնիկներ
* Ռոբերտ Փլանթ - երաժիշտ, (Լեդ Զեփելինի անդամ)

## Տես նաև
* Վեստ Բրոմվիչ Ալբիոն

## Ծանոթագրություններ

## Արտաքին հղումներ
* West Bromwich Town Hall 

Կատեգորիա:Անգլիայի քաղաքներ
Մուրավսկոե

**Մուրավսկոե** (), ավան Ուկրաինայի Խարկովի մարզի Զոլոչևի շրջանում։ Հիմնադրվել է 1910 թվականին։

2001 թվականի տվյալներով Մուրավսկոե ավանում բնակվում էր 5&nbsp;մարդ։ Բնակավայրը զբաղեցնում է 0,1&nbsp;կմ² տարածք։ Բնակչության խտությունը կազմում էր 50&nbsp;մարդ/կմ²։

## Ծանոթագրություններ

## Արտաքին հղումներ
* Բնակավայրերի ամբողջական ցանկը Ուկրաինայի Գերագույն Ռադայի կայքում։ 
* 2001 թվականի Ուկրաինայի համապետական մարդահամարի արդյունքները։ 
* Ուկրաինայի բնակավայրերի արբանյակային լուսանկարները։ 

Կատեգորիա:1910 թվականին հիմնադրված բնակավայրեր
Կատեգորիա:Ուկրաինայի Խարկովի մարզի Զոլոչևի շրջանի բնակավայրեր
Կատեգորիա:Ուկրաինայի ավաններ
Սրեմսկա-Միտրովիցա

**Սրեմսկա-Միտրովիցա**-(, , ), քաղաք Սերբիայի Վոեվոդինա ինքնավար մարզում, Սավա գետի ձախ ափին, Սրեմսկի շրջանի և Սրեմսկա-Միտրովիցա համայնքի վարչական կենտրոն։ Բնակչությունը կազմում է 39 041 մարդ (2002 թ-ի դրությամբ)։

Անտիկ աշխարհում հայտնի է եղել Սիրմի անունով, հին աշխարհի մեծ կենտրոններից մեկը և գեպիդների առաջնորդի նստավայրը, հետո անվանափոխված «Սուրբ Դիմիտրիյի կենտրոնը» (Civitas Sancti Demetrii), որտեղից 12-րդ դարում առաջացավ ժամանակակից անվանումը։ Երաշտի ժամանակ, ամբողջ ժամանակակից քաղաքը տեղադրվում է անտիկ ձիարշավարանի սահմաններում։ 1573 թվականի տվյալներով, քաղաքում եղել է 17 մզկիթ և ոչ մի եկեղեցի։ 1718-1918 թվականներին մտավ Հաբսբուրգների տիրապետության կազմում։

## Արտաքին հղումներ
Վիքիպահստում Սրեմսկա-Միտրովիցա թեմայով կան մեդիաֆայլեր։(https://commons.wikimedia.org/wiki/Category:Sremska_Mitrovica)

Կատեգորիա:Սերբիայի բնակավայրեր
Կուբայի դոգ

**Կուբայի դոգ** (), կամ **Կուբայի մաստիֆ** (), շան անհետացած ցեղատեսակ, որ պատկանում էր մոլոսների ցեղին։

## Ցեղատեսակի պատմությունը
Ցեղատեսակը առաջացել է այն կենդանիներից, որոնք տարվել են Կուբա Իսպանիայի թագավոր Ֆիլիպ Երկրորդի ժամանակ։ Դա Ստրաոլական բուլդոգի և Ստրաոլական մաստիֆի հիբրիդ էր, հայտնի որպես Պերրո դե Պրեսա։

Այդպիսի խառնուրդը հնարավոր դարձավ 1554-1558 թվականներին, երբ Ֆիլիպ Երկրորդը ամուսնացած էր Անգլիայի թագուհու՝ Մարի Առաջինի հետ։ Առաջին անգամ ցեղատեսակը հայտնաբերվել է Սանտյագո դե Կուբայի վանքում։

Ավելի ուշ կուբայական դոգերին խաչասերեցին նաև որսորդական շների հետ, որպեսզի նրանց մեջ լավացնեն որոնելու հատկությունը։ Ցեղատեսակը օգտագործվում էր փախչող գերիներին գտնելու կամ հետապնդելու համար։

Ճամայկայում Երկրորդ մարունյան պատերազմի ժամանակ՝ 1795-1796 թվականներին, բրիտանական գաղութների վարչակազմը ներմուծեց մի քանի շուն Կուբայից, սևամորթների ավազակային խմբերը հետևելու և ոչնչացնելու համար, որոնք թաքնվել էին սարերում։ Ինչպես նաև ֆրանսիական գաղութների վարչակազմը օգտագործում էին Սանտո Դոմինգոյի արշավախմբում 1801-1803 թվականներին։ Սեմինոլական ցեղախմբերի դեմ պատերազմի ժամանակ 1835-1842 թվականներին ԱՄՆ-ի նախարարությունը Կուբայից նույնպես ներմուծեց մի քանի շուն հնդկացիներին գտնելու համար, որոնք թաքնվել էին Ֆլորիդա նահանգի ճահճուտներում։

Ստրկության վերացումից հետո կուբայական դոգը դադարեց հետաքրքրել բուծողներին, և քսաներորդ դարի սկզբում արդեն համարվեց ոչնչացած։ Մի քանի փորձագետների կարծիքով՝ Կուբայում դեռևս մնացել էին այդ ցեղատեսակի մի քանի մաքրարյուն շներ, սակայն ոչ-ոք չի զբաղվում նրանց պրոֆեսիոնալ բուծմամբ։ Սակայն այն ցեղատեսակները, որոնք ցուցադրվում են կուբայական դոգերի անվան տակ, օրիգինալ ցեղատեսակից շատ հեռու են։

## Արտաքին տեսք
Կուբայական դոգն ուներ մաստիֆի և բուլդոգի միջին չափ, վզակոթի բարձրությունը մոտ 60 սանտիմետր է։ Դունչը կարճ էր, լայն և կտրուկ հատված։ Գլուխը լայն էր և հարթ, խիստ բարձրացված շրթունքներով։ Ականջները միջին չափի էին, որոշ չափով բարձրացված։ Պոչը բավականին կարճ էր, գլանաձև, հենց հիմքի մոտ կորացած դեպի վեր և առաջ։ Ժամանակակից շան գունավորումը կոչվում է «գայլային կարմրամազ»՝ դնչին սև դիմակով, սև շրթունքներով ու թաթերով։

## Ծանոթագրություններ

## Գրականություն
* Marlene Zwettler. The Great Book of Bulldogs, Bull Terrier and Molosser.
Ահարոն Չիլինգարյան

**Ահարոն Հարությունի Չիլինգարյան** (), հայ տնտեսագետ, ՀՀ պետական գործիչ։

## Կրթություն
* 1975-1980 թթ. սովորել և ավարտել է Երևանի ժողովրդական տնտեսության ինստիտուտի աշխատանքի էկոնոմիկայի ֆակուլտետը։
* 1977-1978 թթ. սովորել և ավարտել է Երևանի ժողովրդական տնտեսության ինստիտուտի իրավագիտության ֆակոջլտատիվ դասընթացը։
* 1982-1984 թթ. սովորել և ավարտել է ՀԽՍՀ Պետպլանի տնտեսագիտության և պլանավորման ինստիտուտի ասպիրանտուրան։ Տնտեսագիտության թեկնածու։ Մի շարք գիտական հոդվածների և հրապարակումների հեղինակ։

## Աշխատանքային գործունեություն
* 1980-1987 թթ. - աշխատել է որպես աշխատանքի արդյունավետության բարձրացման գծով տնտեսագետ Երևանի մի շարք գործարաններում։
* 1987-1992 թթ. - աշխատել է գիտաարդյունաբերական հոլդինգում որպես ավագ գիտաշխատող, տեխնիկական և տնտեսական հետազոտական բաժնի պետ, ավագ տնտեսագետ, տնտեսական հարցերով տնօրենի տեղակալ։
* 1992-1998 թթ. - ՀՀ հարկային պետական ծառայության անուղղակի հարկերի բաժնի պետ, ապա՝ ուղղակի հարկերի բաժնի պետ, ապա՝ հարկման մեխանիզմների և մեթդաբանության կատարելագործման բաժնի պետ։
* 1996-2001 թթ. - դասավանդել է Երևանի ժողովրդական տնտեսության ինստիտուտում։
* 1998-2001 թթ. - ՀՀ վիճակագրության, պետական ռեգիստրի և վերլուծության նախարարի առաջին տեղակալ, ԱՄՀ-ի հետ ՀՀ համագործակցության կազմակերպման աշխատանքային խմբի համակարգող, ՀՀ վիճակագրության պետական խորհրդի անդամ։
* 2001-2003 թթ. - «KPMG Armenia» ՓԲԸ հարկային և իրավաբանական բաժնի պետ, ավագ մենեջեր։
* 2003 թ. - ՄԱԿ-ի զարգացման ծրագրի պետական եկամուտների փորձագետ։
* 2003 թ. - դասավանեդել է Հայաստանում ֆրանսիական համալսարանում։
* 2003-2008 թթ. - «Ահարոն Պարադիգմա» ՓԲԸ նախագահ։
* 2008 թ. ապրիլի 25-ին ՀՀ վարչապետի որոշմամբ նշանակվել է ՀՀ ԿԱ հարկային պետական ծառայության պետի առաջին տեղակալ։
* 2008 թ. սեպտեմբերի 11-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալ՝ ազատելով նրան Հայաստանի Հանրապետության կառավարությանն առընթեր հարկային պետական ծառայության պետի առաջին տեղակալի պաշտոնից։
* 2009 թ. սեպտեմբերի 3-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի առաջին տեղակալի պաշտոնից՝ այլ աշխատանքի անցնելու կապակցությամբ։
* 2009 թ. սեպտեմբերի 3-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ մինչև 2012 թվականի օգոստոսի 4-ը պաշտոնավարման ժամկետով։
* 2012 թվականից - «Պարադիգմա Արմենիա» ՓԲԸ նախագահ։

## Ծանոթագրություններ

Կատեգորիա:ՀՀ ԿԲ խորհրդի անդամներ
Կատեգորիա:ՀՊՏՀ շրջանավարտներ
Կատեգորիա:Հայ տնտեսագետներ
Կատեգորիա:Հայաստանի պետական գործիչներ
Կատեգորիա:Տնտեսագիտության թեկնածուներ
Զորո

**Զորրոն** (իսպ.՝ Zorro (աղվես) կամ Սինյոր Զորրո, իսպ.՝ Señor Zorro) կամ Դոն Դիեգո Դե Լա Վեգան հորինված կերպար է՝ ստեղծված գրող Ջոնսթոն Մաքքալիի կողմից։

## Զորրոյի կերպարը
Կերպարը առաջին անգամ հայտնվում է «Կապիստրանոյի անեծքը» արկածային վեպում, որը հրատարակվում է All Story Weekly ամսագրում 1919 թվականին։ Դոն Դիեգոն ազնվական ծագում ունեցող իսպանացի էր, որը բնակվում էր Իսպանական թագավորության գաղութ համարվող Կալիֆորնիայում և պաշտպանում էր բնակչությանը կոռումպացված տեղական իշխանավորներից։ Զորրոն ի սկզբանե արդարության մարտիկի կերպար էր։ Նա կրում էր սև թիկնոց, սոմբրերո, դիմակ, որը ամբողջությամբ ծածկում էր նրա դեմքը, իսկ որպես զենք նա օգտագործում էր ինչպես սուսերը, որով նա գրում էր հանրահայտ Z տառը, այնպես էլ ատրճանակ։ Զորրոյի կերպարը հաճախ ասոցացվում է Ռոբին Հուդի կերպարի հետ։

## Զորրոն ֆիլմերում
Զորրոյի՝ մեզ ավելի հայտնի կերպարը ստեղծվել է համր կինոյի վարպետ Դուգլաս Ֆերբենքսի կողմից, երբ 1920 թվականին էկրան բարձրացավ «Զորրոյի նշանը» ֆիլմը։ Այս ֆիլմը այնքան ոգեշնչեց Մակքալիին, որ նա գրեց ևս մի քանի տասնյակ նովելներ Զորրոյի մասին։ Զորրոյի խարիզմատիկ կերպարի շուրջ ստեղծվել են տարբեր ժանրերի ավելի քան 40 ֆիլմեր։ Զորրոյի կերպարը ոգեշնչել է այնպիսի աստղերի, ինչպիսիք են Թայրոն Փաուերը («Զորրոյի նշանը»), Անտոնիո Բանդերասը («Զորրոյի դիմակը», «Զորրոյի լեգենդը»), Ալեն Դելոնը («Զորրո») և այլք։

## Ծանոթագրություններ

## Արտաքին հղումներ
*The Mark of Zorro, by Johnston McCulley

Կատեգորիա:Կերպարներ այբբենական կարգով
Կատեգորիա:Ֆիլմերի հերոսներ
Սթիվ ՄաքՔերի

**Սթիվ ՄաքՔերի** (, ), ամերիկացի ֆոտոլրագրող, առավելապես հայտնի իր հեղինակային «Աֆղան աղջիկը» լուսանկարի շնորհիվ, որն առաջին անգամ հայտնվել է National Geographic ամսագրի շապիկին։

## Վաղ կյանք
ՄաքՔերին ծնվել է Ֆիլադելֆիայում, սովորել է Փենսիլվանիա նահանգի համալսարանում։ Ի սկզբանե ուսումնասիրել է կինեմատոգրաֆիա և կինո, բայց ի վերջո ստացել է թատերագետի աստիճան և գերազանցությամբ ավարտել համալսարանը 1974 թվականին։ Համալսարանական The Daily Collegian թերթի համար լուսանկարներ պատրաստելու ժամանակ սկսել է հետաքրքրվել լուսանկարչությամբ։

## Գործունեություն
Ֆոտոլրագրությամբ սկսել է զբաղվել Աֆղանական պատերազմի ժամանակ։ Տեղական հագուստ հագած՝ նա հատել է աֆղանա-պակիստանյան սահմանը վերահսկվող տարածքներում։

Նրա լուսանկարները հակամարտության առաջին լուսանկարներն էին և լայնորեն հրապարակվում էին․ նա նվաճել է Ռոբերտ Կապայի ոսկե մեդալը՝ որպես լավագույն արտասահմանյան ֆոտոթղթակից։ Հետագայում ՄաքՔերին շարունակեց պատրաստել միջազգային հակամարտությունների վերաբերյալ ֆոտոռեպորտաժներ, այդ թվում՝ Իրան-իրաքյան պատերազմի, Լիբանանի, Կամբոջայի, Ֆիլիպինների քաղաքացիական պատերազմների, Պարսից ծոցի պատերազմի մասին։

Նրա աշխատանքները հրապարակվել են ամբողջ աշխարհի զանազան ամսագրերում, սակայն առավել հաճախ National Geographic-ում։ 1986 թվականին դարձել է Magnum Photos-ի անդամ։

## «Աֆղան աղջկա» լուսանկարը
ՄաքՔերին արել է իր ամենահայտնի լուսանկարը՝ «Աֆղան աղջիկը» Փեշևարայի մոտ գտնվող փախստականների համար նախատեսված ճամբարում։ Լուսանկարն անվանվել է National Geographic-ի պատմության «ամենահայտնի լուսանկար», և նրա դեմքը հայտնի է դարձել 1985 թվականի ամսագրի համարի շապիկին տեղադրվելուց հետո։ Լուսանկարը նաև լայնորեն օգտագործվել է բրոշյուրներում, պաստառներում և Amnesty International-ի օրացույցներում։

«Աֆղան աղջկա» ինքնությունը 17 տարի շարունակում էր մնալ անհայտ, մինչև ՄաքՔերին և National Geographic-ի անձնակազմը 2002 թվականին գտան Շարբաթ Գուլա անունով կնոջ։

## Պատկերասրահ

Պատկեր:Սթիվ ՄաքՔերի.jpg|«Աֆղան աղջիկը» լուսանկարը National Geographic-ի շապիկին
|Շարբաթ Գուլայի հայտնի լուսանկարի գրաֆիտին իսպանական Գեռնիկա քաղաքում


## Հրատարակումներ

* *The Imperial Way.* Boston, MA։ Houghton-Mifflin, 1985.
* *Monsoon.* London։ Thames and Hudson, 1988.
* *Portraits.* London։ Phaidon Press, 1999.
* *South Southeast.* London։ Phaidon, 2000.
* *Sanctuary: The Temples of Angkor.* London։ Phaidon, 2002.
* *The Path to Buddha: A Tibetan Pilgrimage.* London։ Phaidon, 2003.
* *Steve McCurry.* London։ Phaidon, 2005.
* *Looking East.* London։ Phaidon, 2006.
* *In the Shadow of Mountains.* London։ Phaidon, 2007.
* *The Unguarded Moment.* London։ Phaidon, 2009.
* *The Iconic Photographs.* London։ Phaidon, 2011.
* *Untold: The Stories Behind the Photographs.* London։ Phaidon, 2013.

## Ծանոթագրություններ

Կատեգորիա:Ամերիկացի լուսանկարիչներ
Կատեգորիա:Ամերիկացի ֆոտոլրագրողներ
Ազիզլու (գետակ)

**Ազիզլու**, *Ղարաղոյուն*, գետակ Սևանա լճի ավազանում, Սոթք գետի ձախակողմյան վտակը։ Վերջինիս է միանում Շատվան գյուղի հյուսիսից։

## Ծանոթագրություններ

Կատեգորիա:Գեղարքունիքի մարզի գետեր
Կատեգորիա:Սոթք գետի վտակներ
Կաշուեյրա Գրանդի

**Կաշուեյրա Գրանդի** (), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի հյուսիսային մարզում։ Մտնում է Ռոզարիուի գավառի մեջ։ Բնակչությունը կազմում է 8 512 մարդ՝ 2006 թվականի տվյալներով։ Գրավում է 705,636 կմ2 տարածք։ Բնակչության խտությունը՝ 12,1 մարդ/կմ²։

## Վիճակագրություն
*Համախառն ներքին արդյունքը, 2003 թվականի դրությամբ, կազմում է 8.095.377,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.012,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
*Մարդկային ներուժի զարգացման ինդեքսը, 2000 թվականի դրությամբ, կազմում է 0,520 (տվյալները՝ ՄԱԿ-ի զարգացման ծրագրի)։

## Ծանոթագրություններ

Կատեգորիա:Բրազիլիայի բնակավայրեր
Կատեգորիա:Մարանիան նահանգի բնակավայրեր